**Zápisnica z Zhromaždenia majiteľov lesov Liptovská Štiavnica konaného dňa 27.4. 2024 v KD v Liptovskej Štiavnici.**

1. **Prezentácia.**

Vlastníci sa prezentovali pri vstupe do rokovacej sály KD, kde obdržali hlasovacie lístky s počtom svojich mandátov /aj za plnomocenstvo/ a odovzdali Súhlas na nakladanie so svojimi osobnými údajmi pre potreby PSML Liptovská Štiavnica.

1. **Otvorenie schôdze.**

Zhromaždenie zahájil a prítomných privítal predseda PSML Liptovská Štiavnica Ing. Ivan Podhorec. Osobitne privítal hostí a to starostu obce Liptovská Štiavnica RNDr. Dušana Dírera.

Po úvodných príhovoroch hostí a privítaní účastníkov Zhromaždenia poveril vedením schôdze Zhromaždenia člena výboru Ing. Radoslava Popraca, ktorý sa ujal svojej funkcie.

1. **Voľba mandátovej, návrhovej komisie a overovateľov zápisnice.**

Do komisií boli výborom spoločenstva navrhnutí nasledovní členovia:

Mandátová komisia: Juraj Šindléri predseda

 Luboš Uhrina člen

 Miroslav Slanicay člen

Návrhová komisia: MUDr. Ján Tholt predseda

 Bc. Ján Tholt člen

 Juraj Švoš člen

Zapisovateľ: Ing. Ivan Podhorec

Overovatelia zápisnice: Ing. Ivan Podhorec

 Juraj Šindléry

Z prítomných nikto nenavrhol žiadne zmeny v zložení navrhnutých členov pracovných komisií. Aklamačným hlasovaním boli všetci členovia komisií zvolení do svojich funkcií plným počtov mandátov.

Predseda mandátovej komisie informoval Zhromaždenie o počte prítomných a ich mandátoch na Zhromaždení. Pozvaní: 5 597823 hlasov

 Prítomní: 3 067270 hlasov

 Účasť: 54,79 %

1. **Správa o činnosti výboru PSML Liptovská Štiavnica za rok 2023.**

Predseda PSML Liptovská Štiavnica Ing. Ivan Podhorec podrobne informoval o jednotlivých zasadnutiach výboru a prijatých  uzneseniach, ktoré sa za obdobie od Zhromaždenia v roku 2023 po Zhromaždenie v roku 2024 konali 4 krát. V ďalšej časti predniesol hlavné problémy, ktorými sa zaoberali členovia výboru. Pomenoval problémy, ktoré v súčasnom období trápia spoločenstvo a navrhol ich riešenia.

1. **Správa odborného lesného hospodára.**

OLH Ing. Ivan Podhorec predniesol podrobnú správu jednotlivých činností ťažbovej aj pestovateľskej činnosti za rok 2023 a navrhol plán týchto činností na rok 2024.

1. **Správa o hospodárení s finančnými prostriedkami za rok 2023.**

Ekonomický rozbor hospodárenia dostali všetci spoluvlastníci nad 1000 m2 , ako prílohu k pozvánke na Zhromaždenie. Ing. Debnárová ešte raz predniesla tento rozbor a vyzvala k otázkam, ktoré treba ešte podrobnejšie vysvetliť. Otázky neboli k tejto problematike zo strany spoluvlastníkov žiadne.

1. **Návrh na úpravu Stanov PSML Liptovská Štiavnica**

Predseda PSML predniesol návrh zmeny stanov PSML Liptovská Štiavnica. Zmeny sa týkali čl. 2, ods. 4, kde sa upravila výmera pôdneho fondu, ktorí obhospodaruje PSML Liptovská Štiavnica na aktuálny stav. Upravoval sa aj čl. 3, ods. 3, kde sa doplnilo písm. d/ - PSML Liptovská Štiavnica, ako právnická osoba /IČO/ . V čl. 6 sa v ods. 1 konkretizovalo hlasovanie právnickej osoby PSML Liptovská Štiavnica.

 Upravené Stanovy PSML Liptovská Štiavnica budú zverejnené na webovej stránke spoločenstva.

1. **Predaj spoluvlastníckeho podielu pána Pavla Martinku a návrh na kúpu pre PSML Liptovská Štiavnica, ako právnickú osobu - využitie predkupného práva.**

Predseda PSML predniesol písomnú ponuku pána Pavla Martinku na predaj svojho spoluvlastníckeho podielu. Prezentoval výsledky rokovania členov výboru k tomuto predaju a na základe uznesenia výboru navrhol Valnému zhromaždeniu kúpiť tento spoluvlastnícky podiel pre PSML Liptovská Štiavnica, ako právnickú osobu /IČO/. Tento spoluvlastnícky podiel sa v budúcnosti rozčlení medzi spoluvlastníkov podľa výšky ich podielov. Požiadal VZ o poverenie pre výbor spoločenstva ku konaniu súvisiacemu s týmto aktom.

1. **Predaj spoluvlastníckeho podielu pána Petra Tholta. Možnosť využitia predkupného práva pre spoluvlastníkov v znení platnej legislatívy.**

Predseda PSML predniesol písomnú ponuku pána Petra Tholta na predaj svojho spoluvlastníckeho podielu. Prezentoval výsledky rokovania členov výboru k tomuto predaju. Vyzval spoluvlastníkov k využitiu predkupného práva v zmysle platnej legislatívy.

1. **Predaj spoluvlastníckeho podielu pána Mgr. Jána Glasnáka a návrh na kúpu pre PSML Liptovská Štiavnica, ako právnickú osobu - využitie predkupného práva.**

Predseda PSML predniesol písomnú ponuku pána Mgr. Jána Glasnáka na predaj svojho spoluvlastníckeho podielu. Prezentoval výsledky rokovania členov výboru k tomuto predaju a na základe uznesenia výboru navrhol Valnému zhromaždeniu kúpiť tento spoluvlastnícky podiel pre PSML Liptovská Štiavnica, ako právnickú osobu /IČO/. Požiadal VZ o poverenie pre výbor spoločenstva ku konaniu súvisiacemu s týmto aktom.

1. **Plán rozpočtu na rok 2024 návrh.**

Predseda PSML predniesol podrobný návrh finančného rozpočtu na rok 2024 podľa jednotlivých položiek nákladovej a výdajovej časti. Upozornil, že vzhľadom k nestabilnej ekonomickej situácii v obchode s drevom bude problematické predávať drevo v hodnote priemerného speňaženia roku 2023, nakoľko ceny dreva na domácom trhu sú nízke a zahraničný odberateľ má záujem len o obmedzené množstvo. Problémom je aj nárast cien za prácu v ťažbovej aj pestovateľskej činnosti z dôvodu inflácie, energetických vstupov a nedostatku kvalifikovanej pracovnej sily. Aj napriek jednotkovým cenám porovnateľným s okolitými obhospodarovateľmi lesov v regióne za výkony je problematické nájsť pracovné skupiny, ktoré majú záujem pracovať pre PSML Liptovská Štiavnica. Tento problém však majú aj všetky štátne a neštátne lesnícke spoločnosti v regióne.

Predseda PSML vyzval aj prítomných spoluvlastníkov na pomoc pri hľadaní obchodných partnerov na predaj dreva a tiež pracovných skupín pre prácu v našom spoločenstve.

1. **Schválenie účtovnej uzávierky za rok 2023.**

Ing. Debnárová predniesla návrh účtovnej uzávierky za rok 2023 v nákladovej, výnosovej časti a zisku po zdanení.

Zúčastnení nemali k tejto problematike žiadne pripomienky.

1. **Vyplatenie dividend za rok 2023.**

Predseda PSML predložil návrh na rozdelenie dividend za rok 2023. Pre vlastníkov rozdeliť 99,3 % zisku a na osobitnom účte nerozdeleného zisku ponechať nerozdelený zisk 0,7 %. K tejto čiastke ešte pridať časť nerozdeleného zisku z rokov 2009 a 2010.

Zúčastnení nemali k tejto problematike žiadne pripomienky.

1. **Správa dozornej rady za rok 2023.**

Predseda Dozornej rady Stanislav Tulinský predniesol správu DR za rok 2023, ktorej zhodnotil ekonomické hospodárenie, vedenie účtovnej agendy, kontrolu uznesení z Zhromaždenia 2023, inventúry dlhodobého a krátkodobého majetku za rok 2023, návrhy na vyradenie nepotrebného majetku. Upozornil na problematiku nedostatku pracovných síl a z toho vyplývajúce nesplnenie ťažbovej činnosti v roku 2023.

1. **Diskusia.**

 **-** starosta obce Liptovská Štiavnica RNDr. Dušan Dírer pozdravil účastníkov VZ , poďakoval spoločenstvu za spoluprácu a sponzorské dary pri akciách organizovaných obcou.

 - predseda PSML vysvetlil spoluvlastníkov dôvody nákupu spolupodielu pre spoločenstvo, ako právnickú osobu

 - pán Stanislav Šindléry diskutoval o cenách palivového dreva pre spoluvlastníkov. Podmienky predaja mu vysvetlil predseda PSML

 Keďže neboli žiadne ďalšie diskusné príspevky predsedajúci uzatvoril diskusiu.

1. **Návrh a schválenie návrhu na uznesenie.**

Predseda návrhovej komisie MUDr. Ján Tholt prečítal návrh uznesenia z Zhromaždenia PSML Liptovská Štiavnica 27.4.2023 a vyzval zúčastnených k vyjadreniu, prípadne doplneniu uznesenia.

Pripomienky a návrhy k uzneseniu boli zapracované do uznesenia. Následne dal predsedajúci hlasovať za jednotlivé body uznesenia samostatne. Výsledky hlasovania sú uvedené v samostatnom dokumente s názvom Uznesenie z Zhromaždenia PSML Liptovská Štiavnica 27.4. 2023, ktoré je prílohou tejto Zápisnice.

1. **Ukončenie schôdze**.

Predseda PSML poďakoval prítomným za účasť na Zhromaždení, tiež na vecné a konštruktívne pripomienky v diskusii. Pozval všetkých na občerstvenie a poprial šťastný návrat domov. Informoval, že zápis zo Zhromaždenia bude bez príloh uverejnený aj na webovej stránke PSML Liptovská Štiavnica ( [www.psml-lstiavnica.sk](http://www.psml-lstiavnica.sk)). Pokiaľ by vlastníci mali záujem o prílohy a materiál, ktorý bol prerokovaný na Zhromaždení, tento im môže byť poslaný elektronickou poštu na ich osobnú adresu, uvedenú v ich Súhlase na používanie osobných údajov.

Zapísal: Ing. Ivan Podhorec

Liptovská Štiavnica 27.4. 2023

Overovatelia zápisnice: Ing. Ivan Podhorec ..........................................................

 Juraj Šindléry ...........................................................